ከፍተኛ ሊግ | ባህርዳር መሪነቱን አጠናክሯል
በኢትዮጵያ ከፍተኛ ሊግ ከተቋረጠበት የቀጠለ ጨዋታን ጨምሮ ሶስት ጨዋታዎች ተካሂደው ባህርዳር ከተማ መሪነቱን ያሰፋበትን ድል አሳክቷል።በምድብ ሀ 20ኛው ሳምንት ደሴ ስታድየም ላይ እየተደረገ የተቋረጠው ጨዋታ ዛሬ በኦሜድላ ቀጥሎ ፍፃሜውን አግኝቷል። ጨዋታው ከመቋረጡ በፊት እስከ እረፍት መጫወት ችለው እንደነበር የሚታወስ ሲሆን በ43ኛው ደቂቃ ፍቃዱ ወርቁ ባስቆጠረው ጎል ባህርዳር ከተማ እየመራ ነበር በፀጥታ ጉዳዮች ምክንያት የተቋረጠው። ዛሬ 4:40 ላይ በኦሜድላ ሜዳ ከተቋረጠበት የተጀመረው ጨዋታ ከሜዳው ጭቃማነት አንፃር ኳስን ሆነ ተጫዋቹችን እንደልብ የማያንቀሳቅስ ነበር። ውጤቱን ለማስጠበቅ በሚመስል መልኩ ባህርዳሮች ወደ አፍግፍገው የተጫወቱ ሲሆን ከፊት መስመር ሙሉቀን ብቻ በማስቆም አልፎ አልፎ ፍቃዱ በቀኝ መስመር ይዞት ከገባው ውጭ አብዘኛውን ተጨዋች በራሱ የግብ ክልል ላይ ተገድቦ መከላከልን ምርጫው አድረገው ነበር። 